CELEX: 32012D0185
Language: da
Date: 2012-04-04 00:00:00
Title: 2012/185/EU: Kommissionens afgørelse af 4. april 2012 om afslutning af antidumpingproceduren vedrørende importen af natriumcyclamat med oprindelse i Folkerepublikken Kina, begrænset til to kinesiske eksporterende producenter, Fang Da Food Additive (Shen Zhen) Limited og Fang Da Food Additive (Yang Quan) Limited

5.4.2012   
            
            
               DA
            
            
               Den Europæiske Unions Tidende
            
            
               L 99/33
            
         KOMMISSIONENS AFGØRELSE
   af 4. april 2012
   om afslutning af antidumpingproceduren vedrørende importen af natriumcyclamat med oprindelse i Folkerepublikken Kina, begrænset til to kinesiske eksporterende producenter, Fang Da Food Additive (Shen Zhen) Limited og Fang Da Food Additive (Yang Quan) Limited
   (2012/185/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9,
   efter høring af det rådgivende udvalg og
   ud fra følgende betragtninger:
   A.   PROCEDURE
   
   
               (1)
            
            
               Den 3. januar 2011 modtog Europa-Kommissionen (»Kommissionen«) en klage i henhold til grundforordningens artikel 5 med påstand om, at der foretages dumping af importen af natriumcyclamat med oprindelse i Folkerepublikken Kina (»Kina«), fremstillet af Fang Da Food Additive (Shen Zhen) Limited og Fang Da Food Additive (Yang Quan) Limited (»Fang Da-gruppen«), og at EU-erhvervsgrenen dermed påføres væsentlig skade.
            
         
               (2)
            
            
               Klagen blev indsendt af Productos Aditivos SA (»klageren«), som er den eneste EU-producent af natriumcyclamat, og som tegner sig for 100 % af EU-produktionen.
            
         
               (3)
            
            
               Den 17. februar 2011 offentliggjorde Kommissionen efter høring af det rådgivende udvalg en meddelelse i Den Europæiske Unions Tidende
                   (2) om indledning af en antidumpingprocedure vedrørende importen af natriumcyclamat med oprindelse i Kina, begrænset til Fang Da-gruppen.
            
         
               (4)
            
            
               Kommissionen fremsendte spørgeskemaer til klageren, Fang Da-gruppen og til alle kendte importører og brugere. De berørte parter fik lejlighed til at tilkendegive deres synspunkter skriftligt og til at anmode om at blive hørt mundtligt inden for den frist, der var fastsat i indledningsmeddelelsen.
            
         
               (5)
            
            
               Alle interesserede parter, der anmodede herom og påviste, at der var særlige grunde til, at de burde høres, blev hørt.
            
         B.   TILBAGETRÆKNING AF KLAGEN OG AFSLUTNING AF PROCEDUREN
   
   
               (6)
            
            
               Ved brev af 17. januar 2012 til Kommissionen trak klageren officielt sin klage tilbage.
            
         
               (7)
            
            
               I overensstemmelse med grundforordningens artikel 9, stk. 1, kan en procedure afsluttes, hvis klagen trækkes tilbage, medmindre en sådan afslutning ikke vil være i Unionens interesse.
            
         
               (8)
            
            
               Kommissionen fandt, at proceduren burde afsluttes, da undersøgelsen ikke havde vist, at en sådan afslutning ikke ville være i Unionens interesse. De interesserede parter blev underrettet herom og fik lejlighed til at indsende bemærkninger. Der blev ikke modtaget nogen bemærkninger, der tydede på, at en afslutning ikke ville være i Unionens interesse.
            
         
               (9)
            
            
               Kommissionen konkluderer derfor, at antidumpingproceduren vedrørende importen af natriumcyclamat med oprindelse i Kina, begrænset til Fang Da-gruppen, bør afsluttes.
            
         
               (10)
            
            
               Den fornyede undersøgelse, der blev gennemført på baggrund af artikel 2, stk. 3, i Rådets forordning (EF) nr. 1515/2001 (3), kan hermed afsluttes —
            
         VEDTAGET DENNE AFGØRELSE:
   Artikel 1
   Antidumpingproceduren vedrørende importen af natriumcyclamat med oprindelse i Folkerepublikken Kina, begrænset til to kinesiske eksporterende producenter, Fang Da Food Additive (Shen Zhen) Limited og Fang Da Food Additive (Yang Quan) Limited, afsluttes hermed.
   Artikel 2
   Den fornyede undersøgelse, der blev gennemført på baggrund af artikel 2, stk. 3, i forordning (EF) nr. 1515/2001, afsluttes hermed.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 4. april 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT C 50 af 17.2.2011, s. 9.
   
      (3)  EFT L 201 af 26.7.2001, s 10.